
GENERALNI SEKRETARIAT VLADE REPUBLIKE SLOVENIJE
gp.gs@gov.si


	ZADEVA: Izhodišča za udeležbo delegacije Republike Slovenije na 35. zasedanju Stalne slovensko-avstrijske komisije za Muro, 21.–22. oktober 2026, Podčetrtek in informacija o nameravani sklenitvi zapisnika o 35. zasedanju Stalne slovensko-avstrijske komisije za Muro – predlog za obravnavo

	1. Predlog sklepov vlade:

	Na podlagi prvega odstavka 2. člena in šestega odstavka 21. člena Zakona o Vladi Republike Slovenije (Uradni list RS, št. 24/05 - uradno prečiščeno besedilo,109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22, 57/25-ZF in 555/26) ter četrtega odstavka 30. člena Zakona o mednarodnih pogodbah in drugih mednarodnih aktih (Uradni list RS, št. 12/26) ter in je Vlada Republike Slovenije na _______ seji sprejela naslednji: 
SKLEP

1. Vlada Republike Slovenije je  sprejela Izhodišča za zasedanje Stalne slovensko-avstrijske komisije za Muro, ki bo 21. in 22. oktobra 2026 v Podčetrtku.

2. Vlada Republike Slovenije imenuje delegacijo v naslednji sestavi:
· dr. Aleš Bizjak, Ministrstvo za okolje in prostor, predsednik komisije, vodja delegacije, 
· mag. Luka Štravs, Ministrstvo za okolje in prostor, član komisije, član delegacije,
· Urška Kušar, Ministrstvo za okolje in prostor, članica komisije, članica delegacije,
· Krištof Zupančič, Ministrstvo za infrastrukturo in energetiko, član komisije, član delegacije,
· dr. Nataša Dolinar, Agencija Republike Slovenije za okolje, strokovnjakinja, članica delegacije
· Maja Bratuša, Ministrstvo za zunanje in evropske zadeve, strokovnjakinja, članica delegacije,
· Barbara Potočnik, Ministrstvo za okolje in prostor, sekretarka komisije, članica delegacije.

3. Vlada Republike Slovenije se je seznanila z informacijo o nameravani sklenitvi zapisnika o 35. zasedanju Stalne slovensko-avstrijske komisije za Muro.

                                                                                                 mag. Janja GARVAS
                                                                                        GENERALNA SEKRETARKA

Sklep vlade prejmejo:
· Ministrstvo za okolje in prostor,
· Ministrstvo za zunanje in evropske zadeve,
· Ministrstvo za infrastrukturo in energetiko,
· Ministrstvo za finance,
· Služba vlade za zakonodajo.

	2. Osebe, odgovorne za strokovno pripravo in usklajenost gradiva:

	mag. Mojca Štritof Brus, v. d. generalne direktorice, Direktorat za vode, Ministrstvo za okolje in prostor
dr. Aleš Bizjak, Direktorat za vode, Ministrstvo za okolje in prostor

	3. Zunanji strokovnjaki, ki so sodelovali pri pripravi dela ali celotnega gradiva:

	/

	4. Predstavniki vlade, ki bodo sodelovali pri delu državnega zbora:

	/

	5. Kratek povzetek gradiva:

	21. in 22. oktobra 2026 bo v Podčetrtku potekalo 35. redno zasedanje Stalne slovensko-avstrijske komisije za Muro, ki ga bo organizirala slovenska stran.

Število članov komisije je določeno v 3. členu Statuta komisije, ki je priloga Sporazuma med Vlado Federativne Republike Jugoslavije in Zvezno vlado Republike Avstrije o vodnogospodarskih vprašanjih, ki se tičejo Mure, katerega nadaljnjo veljavnost določa Zakon o ratifikaciji sporazuma med Republiko Slovenijo in Republiko Avstrijo o nadaljnji veljavnosti določenih jugoslovansko-avstrijskih pogodb v odnosih med Republiko Slovenijo in Republiko Avstrijo (UL RS, Mednarodne pogodbe, št. 4/93).
Vsaka delegacija imenuje 4 člane (eden od teh je predsedujoči) in v svoje delo po potrebi vključi strokovnjake.

	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	NE

	b)
	usklajenost slovenskega pravnega reda s pravnim redom Evropske unije
	NE

	c)
	administrativne posledice
	NE

	č)
	gospodarstvo, zlasti mala in srednja podjetja ter konkurenčnost podjetij
	NE

	d)
	okolje, vključno s prostorskimi in varstvenimi vidiki
	NE

	e)
	socialno področje
	DA/NE

	f)
	dokumente razvojnega načrtovanja:
· nacionalne dokumente razvojnega načrtovanja
· razvojne politike na ravni programov po strukturi razvojne klasifikacije programskega proračuna
· razvojne dokumente Evropske unije in mednarodnih organizacij
	NE

	7.a Predstavitev ocene finančnih posledic nad 40.000 EUR:
(Samo če izberete DA pod točko 6.a.)



	I. Ocena finančnih posledic, ki niso načrtovane v sprejetem proračunu

	
	Tekoče leto (t)
	t + 1
	t + 2
	t + 3

	Predvideno povečanje (+) ali zmanjšanje (–) prihodkov državnega proračuna 
	
	
	
	

	Predvideno povečanje (+) ali zmanjšanje (–) prihodkov občinskih proračunov 
	
	
	
	

	Predvideno povečanje (+) ali zmanjšanje (–) odhodkov državnega proračuna 
	
	
	
	

	Predvideno povečanje (+) ali zmanjšanje (–) odhodkov občinskih proračunov
	
	
	
	

	Predvideno povečanje (+) ali zmanjšanje (–) obveznosti za druga javnofinančna sredstva
	
	
	
	

	II. Finančne posledice za državni proračun

	II.a Pravice porabe za izvedbo predlaganih rešitev so zagotovljene:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke
	Znesek za tekoče leto (t)
	Znesek za t + 1

	
	
	
	
	

	
	
	
	
	

	SKUPAJ
	
	

	II.b Manjkajoče pravice porabe bodo zagotovljene s prerazporeditvijo:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke 
	Znesek za tekoče leto (t)
	Znesek za t + 1 

	
	
	
	
	

	
	
	
	
	

	SKUPAJ
	
	

	II.c Načrtovana nadomestitev zmanjšanih prihodkov in povečanih odhodkov proračuna:

	Novi prihodki
	Znesek za tekoče leto (t)
	Znesek za t + 1

	
	
	

	
	
	

	
	
	

	SKUPAJ
	
	

	
OBRAZLOŽITEV:
I. Ocena finančnih posledic, ki niso načrtovane v sprejetem proračunu
V zvezi s predlaganim vladnim gradivom se navedejo predvidene spremembe (povečanje, zmanjšanje):
· prihodkov državnega proračuna in občinskih proračunov,
· odhodkov državnega proračuna, ki niso načrtovani na ukrepih oziroma projektih sprejetih proračunov,
· obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.

II. Finančne posledice za državni proračun
Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:
II.a Pravice porabe za izvedbo predlaganih rešitev so zagotovljene:
Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:
· proračunski uporabnik, ki bo financiral novi projekt oziroma ukrep,
· projekt oziroma ukrep, s katerim se bodo dosegli cilji vladnega gradiva, in 
· proračunske postavke.
Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.
II.b Manjkajoče pravice porabe bodo zagotovljene s prerazporeditvijo:
Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.
II.c Načrtovana nadomestitev zmanjšanih prihodkov in povečanih odhodkov proračuna:
Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna.


	7.b Predstavitev ocene finančnih posledic pod 40.000 EUR: /
Sredstva za stroške udeležbe (tolmačenje, potni stroški, nočitev, dnevnice) in organizacijo dogodka so zagotovljena za leto 2026 v okviru finančnih načrtov organov, ki bodo zastopali delegacijo RS. 
Okvirna ocena stroškov izvedbe dogodka in stroškov udeležbe je 6.600 EUR (od tega MOP okvirno 6.000 EUR; ARSO okvirno 150 EUR; DRSV okvirno 150 EUR; MZEZ okvirno150 EUR; MzIE okvirno 150 EUR).

	8. Predstavitev sodelovanja z združenji občin:

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.

	NE

	Gradivo (predpis) je bilo poslano v mnenje: 
· Skupnosti občin Slovenije SOS: NE
· Združenju občin Slovenije ZOS: NE
· Združenju mestnih občin Slovenije ZMOS: NE

Predlogi in pripombe združenj so bili upoštevani:
· v celoti,
· večinoma,
· delno,
· niso bili upoštevani.

Bistveni predlogi in pripombe, ki niso bili upoštevani.


	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	NE

	Predlog gradiva ni takšne narave, da bi bila potrebna predhodna objava.

	

	
                                          mag. Polona RIFELJ
                                                MINISTRICA




PRILOGA:
· Jedro gradiva: Izhodišča za zasedanje Stalne slovensko-avstrijske komisije za Muro, 21.–22. 10. 2026, Podčetrtek in informacija o nameravani sklenitvi zapisnika o 35. zasedanju Stalne slovensko-avstrijske komisije za Muro
· 

JEDRO GRADIVA:

IZHODIŠČA ZA UDELEŽBO DELEGACIJE REPUBLIKE SLOVENIJE NA 
35. ZASEDANJU STALNE SLOVENSKO-AVSTRIJSKE KOMISIJE ZA MURO,
21.–22. OKTOBER 2026, PODČETRTEK

I.
Podlago za urejanje vodnogospodarskih vprašanj med Republiko Slovenijo in Republiko Avstrijo predstavlja Sporazum med Vlado Federativne Republike Jugoslavije in Zvezno vlado Republike Avstrije o vodnogospodarskih vprašanjih, ki se tičejo Mure, z dne 25. maja 1954. Nadaljnjo veljavnost tega sporazuma določa Zakon o ratifikaciji sporazuma med Republiko Slovenijo in Republiko Avstrijo o nadaljnji veljavnosti določenih jugoslovansko-avstrijskih pogodb v odnosih med Republiko Slovenijo in Republiko Avstrijo (Uradni list RS, Mednarodne pogodbe, št. 4/93).
II.
Za 35. zasedanju Stalne slovensko-avstrijske komisije za Muro, ki ga bo organizirala slovenska stran 21. in 22. oktobra 2026 v Podčetrtku, je predviden naslednji okvirni dnevni red:
1. Izvedba sklepov 34. zasedanja
2. Tekoče bilateralno sodelovanje
2.1  Poročilo o tekočem delu strokovnjakov Stalne slovensko-avstrijske komisije za Muro
2.2  Sklepi o delu strokovnjakov Stalne slovensko-avstrijske komisije za Muro
3. Strateške naloge
3.1  Konvencija o varstvu reke Donave
3.2  Bilateralno sodelovanje za izvajanje vodne direktive EU
3.3  Bilateralno sodelovanje za izvajanje poplavne direktive EU
3.4  Energetski interesi
3.5  Projekti, sofinancirani s strani EU
4. Razno
5. Kraj in čas naslednjega zasedanja

III.
Slovenska stran bo na zasedanju izpostavila, da so prioritetne vsebine:
· Zmanjševanje poplavne ogroženosti in ukrepi
Slovenija po poplavah 2023 posveča največ pozornosti področju zmanjševanja poplavne ogroženosti, kar velja tudi za poplavno zelo ogrožena območja v mednarodnem porečju Mure. Zato si bo Slovenija prizadevala za optimalno izkoriščanje potenciala zadrževanja visokih voda na avstrijskem delu porečja ter prilagoditev režima delovanja avstrijskih hidroelektrarn v primeru visokovodnih stanj ali poplavnih dogodkov.
· Energetski interesi
Slovenska stran ne predvideva energetskega izkoriščanja reke Mure, z izjemo morebitne obnove in nadgradnje mHE Ceršak. 
· Biosferno območje Mura-Drava-Donava
Slovenija tudi v nadalje podpira vse nadaljnje korake za izvedbo naravovarstvenih in drugih ukrepov za varstvo ekosistema reke Mure.
· Vodovarstvena območja
Slovenija bo zelo pozorna na vplive na vodne vire na porečju mejne Mure. Vodovarstveno območje Ceršaka se bo tudi v nadalje pozorno spremljalo skupaj z avstrijsko stranjo.

IV.
Predlog stališč slovenske delegacije:
K točki 2: Tekoče bilateralno sodelovanje
K točki 2.1:	Poročilo o tekočem delu strokovnjakov Stalne slovensko-avstrijske komisije za Muro
Slovenska stran se bo seznanila s Poročilom strokovnjakov o tekočem sodelovanju in se bo strinjala, da v okviru bilateralnega sodelovanja sproti potekajo pogovori o usklajevanju na ravni strokovnjakov obeh strani. Prav tako se bo seznanila s poročilom glede rezultatov preiskav stanja voda in s seznamom korespondenčnih služb. 
K točki 2.2:  Sklepi o delu strokovnjakov Stalne slovensko-avstrijske komisije za Muro
Slovenska stran bo podprla naslednje sklepe komisije:
· da strokovnjaki obeh strani nadaljujejo z izvajanjem analiz za podrobno spremljanje nadaljnjega razvoja emisij AOX, ki vplivajo na Muro;
· da strokovnjaki obeh strani nadaljujejo s tekočimi deli pri usklajevanju hidroloških podatkov vključno s suspendiranimi snovmi in si prizadevajo za uskladitev letnih podatkov o konicah visokih pretokov, izmerjenih na celotnem mejnem odseku Mure, ter da medsebojno uskladijo jemanje vzorcev suspendiranih snovi na merilnih mestih Cmurek in Gornja Radgona;
· da strokovnjaki, odgovorni za delovanje prognostičnega modela, nadaljujejo s sprotnimi izboljšavami na modelu Mure, in da na skupnih sestankih nadaljujejo z izmenjavo izkušenj;  
· da strokovnjaki obeh strani izvedejo monitoring poglabljanja mejne Mure in kontrolne meritve 2028/2029;
· da strokovnjaki obeh strani na mejni Muri opravijo vzdrževalna dela (košnja nasipov ter nega obrežne in drevesne zarasti, košnja, vzdrževanje) za leto 2027;
· da strokovnjaki obeh strani nadaljujejo sodelovanje pri pripravi razvojnega koncepta za Muro in pri izvajanju ključnih ciljev in smernic iz Načrta upravljanja mejne Mure 2030;
· da strokovnjaki obeh strani spremljajo dokončanje izvajanja ukrepov projekta lifeline MDD;
· da se strokovnjaki obeh strani uskladijo glede načrtovanih protipoplavnih ukrepov v občini Straβ in Steiermark;
· da strokovnjaki obeh strani na Kučnici opravijo vzdrževalna dela (košnja, nega drevnin, vzdrževanje) za leto 2027;
· da si strokovnjaki obeh strani še naprej prizadevajo za pospešitev renaturacijo Kučnice;
· da strokovnjaki obeh strani še naprej sodelujejo pri vprašanjih glede kompostarne Kogal.

Slovenska stran se bo seznanila s poročili o projektih, financiranih s strani EU (LIFE RESTORE for MDD, LIFE Boat4Sturgeons, Natura Mura-Drava in Groundwater-Care) in z informacijo glede biosfernega območja Mura-Drava-Donava. Skupaj z avstrijsko stranjo si bo prizadevala za pridobitev in razvoj novih projektov za povečanje podnebne odpornosti porečja.
K točki 3: Strateške naloge
K točki 3.1: Konvencija o varstvu reke Donave
Slovenska delegacija bo podprla sodelovanje strokovnjakov obeh strani v organih Mednarodne komisije za varstvo reke Donave (ICPDR)..
[bookmark: _Hlk177718928]K točki 3.2: Bilateralno sodelovanje za izvajanje vodne direktive EU in k točki 3.3: Bilateralno sodelovanje za izvajanje poplavne direktive EU
Slovenska stran bo poročala o aktivnostih za pripravo četrtih načrtov upravljanja voda. V okviru priprave načrta upravljanja voda za obdobje 2028–2033 (NUV IV) so bile izvedene ključne pripravljalne aktivnosti, med drugim priprava in prilagoditev delovnega programa, zaključuje se ocena stanja vodnih teles ter potekata analiza obremenitev in vplivov na stanje voda. V pripravi je tudi dokument Pomembne zadeve upravljanja voda za obdobje 2028–2033, ki bo predložen v javno obravnavo. Hkrati poteka posodobitev podatkovnih osnov in izboljšanje upravljanja podatkov kot podlage za pripravo NUV IV in nadaljnje upravljanje voda. 
Slovenska stran  tako bo poročala o izvajanju poplavne direktive EU v Sloveniji. Pripravljena je Predhodna ocena poplavne ogroženosti skupaj z določitvijo območij pomembnega vpliva poplav ter posodobljene in pripravljene dodatne karte poplavne nevarnosti in karte poplavne ogroženosti za območja pomembnega vpliva poplav. Oboje je bilo tudi poročano na Evropsko komisijo. Trenutno poteka priprava Načrta zmanjševanja poplavne ogroženosti, ki bomo uskladili tudi z avstrijsko stranjo.
K točki 3.4: Energetski interesi
Slovenska stran ne predvideva energetskega izkoriščanja reke Mure, z izjemo obratovanja, obnove in nadgradnje obstoječe mHE Ceršak in sanacije dovodnega kanala in jezu pri Ceršaku. Za slovensko stran ima jez pri Ceršaku velik pomen tudi na drugih področjih, kot je ohranjanje vodnjakov in zagotavljanje pitne vode z zadostno količino pretoka na dovodnem kanalu do mHE Ceršak. Prav tako bo podala informacijo, da so bile obravnavane idejne rešitve rekonstrukcije mHE Ceršak in predlagala, da obe strani opravita skupne konzultacije glede vpliva avstrijske zakonodaje na potencialno rekonstrukcijo jezu pri Ceršaku na reki Muri.
K točki 3.5.: Projekti, sofinancirani s strani EU
Komisija bo obravnavala predloge vsebin projektov v mednarodnem porečju Mure, predvidenih za sofinanciranje iz programa INTERREG Slovenija-Avstrija v prihodnji finančni perspektivi.
K točki 4: Razno
a) Komisija bo obravnavala zaključke 7. Foruma za Muro in se na podlagi izboljšanega sodelovanja z lokalnimi nevladnimi organizacijami in povrnjenega medsebojnega zaupanja opredelila do možnih načinov poglobitev vsebinskih sodelovanj med obema vodnima upravama, lokalnimi skupnostmi in nevladnimi organizacijami z obeh strani reke, vse v korist povečanja podnebne odpornosti mednarodnega porečja Mure.
b) Pod točko Razno bo med drugim obravnavala sodelovanje obeh držav v makroregionalnih strategijah EU in izvedenih ter prihodnjih nalogah Slovenije v okviru predsedovanja Vodni konvenciji.
c) Slovenska stran bo avstrijsko stran obvestila o aktivnostih v povezavi s Kompostarno Kogal.
d) Komisija bo obravnavala strokovna gradiva, izhajajoča iz delovnega srečanja med eksperti obeh strani s predstavniki energetike glede možnosti in omejitev potencialne rabe obstoječih hidroelektrarn na Energie Steiermark v Gradcu, 7. oktober 2025. Obravnavani bodo avstrijski osnutek dokumenta Možnosti zadrževanja voda v porečju Mure, slovenski predlog dokumenta Sistem zgodnjega opozarjanja v porečju Mure in skupni dokument Dvostransko obveščanje in opozarjanje v nujnih primerih.
e) Slovenska stran bo predlagala nadaljnjo podporo izvajanju Akcijskega dneva za Muro kot inovativnega načina vključevanja dijakov ter medgeneracijskega sodelovanja in prenosa znanja. 

K točki 5: Kraj in čas naslednjega zasedanje
V skladu s poslovnikom Stalne slovensko-avstrijske komisije za Muro bo naslednje, 36. zasedanje komisije v letu 2027 v Avstriji. 
V.
Slovenska delegacija se bo zavzemala za razvoj programov in ukrepov za trajnostni socialni, ekonomski in okoljski razvoj ter povečanje podnebne odpornosti v mednarodnem porečju Mure, za vključevanje prednostnih razvojnih potencialov v trajnostno upravljanje voda mednarodnega porečja Mure, za določitev programov in ukrepov za urejanje porečja Mure v dobrobit prebivalcev Pomurja ter za skladnost povezanih dejavnosti v porečju, predvsem upravljanje in urejanje voda, naravovarstvo, turizem in rekreacija, sonaravno kmetovanje in gozdarjenje.
Ključni cilj delovanja komisije še naprej ostaja razvijanje operativnih ukrepov za povečanje odpornosti na naravne nesreče, zlasti na poplave in suše, vzpostavitev čezmejnega sistema zgodnjega opozarjanja na naravne nesreče ter priprava modelov, kako ukrepati v primeru katastrofalnih poplav, npr. pri pretokih izrednih redov velikosti.
Slovensko delegacijo bosta v kontekstu vzdrževanja in obnovitvenih del na mHE Ceršak in na jezu Ceršak spremljala predstavnika Dravskih elektrarn Maribor: Andrej Tumpej, generalni direktor, in Andrej Kovač.
Stroške udeležbe slovenske delegacije na zasedanju komisije pokriva vsaka ustanova zase. 

VI.
Na zasedanju bo glede na predhodno navedeno pripravljen in predvidoma podpisan zapisnik o 35. zasedanju Stalne slovensko-avstrijske komisije za Muro, ki je enostavni sporazum v smislu 30. člena Zakona o mednarodnih pogodbah in drugih mednarodnih aktih (ZMPDMA) in ga vlada po njegovem podpisu potrdi v skladu z drugim odstavkom 32. člena ZMPDMA. 

